টি-শার্ট এখন ফ্যাশনেরও অন্যতম অংশ। সমসাময়িক নানা ঘটনা, বিশেষ দিবস মোটিফ হিসেবে ব্যবহৃত হচ্ছে টি- শার্টে। ফ্যাশনে টি-শার্ট অন্যতম অনুষঙ্গ। যা অনেক আরামদায়ক পোশাক। সব বয়সের পুরুষের নিত্য ব্যবহার্য পোশাকও বটে। অবশ্য নারীরাও বেছে নিচ্ছেন টি- শার্ট। টি-শার্ট সার্বজনীন পোশাক হলেও স্টাইল পরিবর্তনে এর জুড়ি মেলা ভার। বাজারে এখন বাহারি রং, ব্লক, বাটিক স্ক্রিনপ্রিন্টের টি-শার্টের সমারোহ।